
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 166/98 (1) 

Έγκριση κυκλοφορίας ελευθέρου αλκοόλης ποτού 
ΒΙΙΕϋΤ (Εηβΐ"9Υ άππΚ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Το έγγραφο της Διεύθυνσης Τροφίμων του Γενικού 
Χημείου του Κράτους αριθμ. οικ. 3008517/1195/98 σχ. 
3015108/2333/97 που αφορά αίτηση του ενδιαφερομέ¬ 
νου. 


β. Το εδάφιο δ της παρ. 8 του άρθρου 6 του Νόμου 
4328/1929 (ΦΕΚ 272/Α/1929) «Περί συστάσεως του Γε¬ 
νικού Χημείου του Κράτους», όπως αντικαταστάθηκε από 
την παράγραφο 6 του άρθρου 11 του Νόμου 2343/95, 
(ΦΕΚ 211/Α/11.10.1995). 

γ. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (ΦΕΚ 391/Α/ 
1929). 

δ. Το άρθρο 1 του Νόμου 115/1975 «Περί τροποποιή- 
σεως διατάξεών τινωντου Ν. 4328/1929» (ΦΕΚ 172/Α/ 
1975). 

ε. Την απόφαση 1078204/927/0006Α/6.8.1992 «Πε¬ 
ριορισμός Συλλογικών Οργάνων του Υπουργείου Οικονο¬ 
μικών» των Υπουργών Προεδρίας και Οικονομικών (ΦΕΚ 
517/Β/1992). 

στ. Την υπ’ αριθμ. 1107147/1239/0006Α/4.10.1996 
κοινή απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών» (ΦΕΚ 922/Β/ 
1996), αποφασίζουμε: 

I. Εγκρίνουμε την απόφαση αριθμ. 166/1998 του Ανω¬ 
τάτου Χημικού Συμβουλίου, η οποία ελήφη κατά τη συνε¬ 
δρίαση της 12.5.1998 και η οποία έχει ως ακολούθώς: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνει την κυκλοφορία του ελεύθερου αλκοόλης πο¬ 
τού ΒϋΕΕΙΤ (ΕηθΓ0γ όππΚ) με συστατικά: Νερό, ζάχαρη 
βάση ποτού, μέσο οξίνησης: κιτρικό οξύ, ταυρίνη, κα¬ 
φεΐνη, συντηρητικό βενζοϊκό νάτριο, χρωστικές Ε 150, Ε 
104, αρώματα, βιταμίνες, διοξείδιο του άνθρακα. 

Στη συσκευασία του πρέπει να αναγράφονται και ελλη¬ 
νικά όλες οι ενδείξεις που προβλέπονται από τις σχετικές 
διατάξεις για την επισήμανση και τη διαθρεπτική επισή¬ 
μανση των τροφίμων. 

Επίσης πρέπει να αναγράφονται: 

α) Τα επί τοις % ποσοστά καφεΐνης και ταυρίνης, είτε 
κοντά στην ονομασία πώλησης είτε στον κατάλογο των 
συστατικών (Οδηγία 97/4/Ε.Κ.). 

Β) Σε εμφανές σημείο της συσκευασίας και με στοιχεία 
ευδιάκριτα, ευανάγνωστα και ανεξίτηλα ένδειξη σχετικά 
με την υψηλή περιεκτικότητα σε καφεΐνη όπως «Δεν συνι- 
στάται σε ευαίσθητους σε καφεΐνη» ή/και άλλες παρεμ¬ 
φερείς. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η δήλωση και η διαφήμιση του προϊόντος συμπεριλαμ¬ 
βανομένων των αναγραφών στα μέσα συσκευασίας καθώς 
και οποιαδήποτε γραπή ή προφορική δήλωση δεν πρέπει 
να καταστρατηγούν τις διατάξεις των άρθρων 10 και 11 
του Κώδικα Τροφίμων. 

Ο Πρόεδρος Η Γραμματέας 

ΝΙΚ. ΧΑΤΖΗΧΡΗΣΤΙΔΗΣ ΕΛ. ΠΑΛΛΑΡΗ 

Τα Μέλη 

Δ. Φραγκάτος, Μ. Γιαμούρης, Ν. Γκέλης, 

Α. Επιφανείου, Κ. Γκέγκιου, Β. Μπούλιας 

II. Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 1998 

Ο ΥΦΥΠΟΥΡΓΟΣ 

ΓΕΏΡΓΙΟΣ ΔΡΥΣ 
-♦- 

Αριθ. 171/98 (2) 

Τροποποίηση του άρθρου 83 του Κώδικα Τροφίμων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Το έγγραφο της Διεύθυνσης Τροφίμων του Γενικού 
Χημείου του Κράτους αριθμ. 3002866/352/98. 

β. Το εδάφιο δ της παρ. 8 του άρθρου 6 του Νόμου 
4328/1929 (ΦΕΚ 272/Α/1929) «Περί συστάσεως του Γ ε¬ 
νικού Χημείου του Κράτους», όπως αντικαταστάθηκε από 
την παράγραφο 6 του άρθρου 11 του Νόμου 2343/95, 
(ΦΕΚ 211/Α/11.10.1995). 

γ. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (ΦΕΚ 391/Α/ 
1929). 

δ. Το άρθρο 1 του Νόμου 115/1975 «Περί τροποποιή- 
σεως διατάξεών τινων του Ν. 4328/1929» (ΦΕΚ 172/Α/ 
1975). 

ε. Την απόφαση 1078204/927/0006Α/6.8.1992 «Πε¬ 
ριορισμός Συλλογικών Οργάνων του Υπουργείου Οικονο¬ 
μικών» των Υπουργών Προεδρίας και Οικονομικών (ΦΕΚ 
517/Β/1992). 

στ. Την υπ’ αριθμ. 1 107147/1239/0006Α/4.10.1996 
κοινή απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών» (ΦΕΚ 922/Β/ 
1996). 

ζ) Τις διατάξεις του άρθρου 29Α του Ν. 1558/1985 (137 
Α') όπως το άρθρο αυτό προστέθηκε με το άρθρο 27 του 
Ν. 2081/1992 (154 Α') και το γεγονός ότι από την πα¬ 
ρούσα απόφαση δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

I. Εγκρίνουμε την απόφαση αριθμ. 171/1998 του Ανω¬ 
τάτου Χημικού Συμβουλίου, η οποία ελήφη κατά τη συνε¬ 
δρίαση της 12.5.1998 και η οποία έχει ως ακολούθως: 


ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την τροποποίηση του εδαφίου (β) της πα¬ 
ραγράφου 1.101.1 του Μέρους Α.1 του άρθρου 83 του 
Κώδικα Τροφίμων ως εξής: 

β. Πρώτες ύλες: Οι αναφερόμενες στην παράγραφο 
1.1. Ορισμός του Μέρους Α.1 του άρθρου αυτού. 

Ο Πρόεδρος Η Γ ραμματέας 

ΝΙΚ. ΧΑΤΖΗΧΡΗΣΤΙΔΗΣ ΕΛ. ΠΑΛΛΑΡΗ 

Τα Μέλη 

Δ. Φραγκάτος, Μ. Γιαμούρης, Ν. Γκέλης, 

Α. Επιφανείου, Κ. Γκέγκιου, Β. Μπούλιας 

II. Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 1998 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-+- 

Αριθ. Α7β/5587 οικ. (3) 

Καθορισμός φαρμακευτικών ιδιοσκευασμάτων που εμπί¬ 
πτουν στις διατάξεις του Ν. 1729/87. 

Ο ΥΠΟΥΡΓΟΣ 
ΥΓΕΙΑΣ ΚΑ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 4 του Ν. 1729/87 και του 
άρθρου 12 του Ν. 2161/93. 

2. Την αριθμ. Α6β/6543/15.7.88 υπουργική απόφαση 
«Καθορισμός όρων και προϋποθέσεων της διάθεσης των 
ουσιών του άρθρου 4 του Ν. 1729/1987 και ορισμός φαρ¬ 
μακευτικών ιδιοσκευασμάτων ή σκευασμάτων που υπάγο¬ 
νται στον ίδιο Νόμο. Τύπος και σχήμα της συνταγής ναρ¬ 
κωτικών του άρθρου 7 του ίδιου Νόμου». 

3. Τις γνωμοδοτήσεις της Επιτροπής Ναρκωτικών αρ. 
10/1997 και 6/1998. 

4. Την αριθμ. ΔΥ3α/878/96 ανάθεση αρμοδιοτήτων 
στους Υφυπουργούς Υγείας και Πρόνοιας, αποφασί¬ 
ζουμε: 

Τα κατωτέρω φαρμακευτικά ιδιοσκευάσματα υπάγονται 
στο άρθρο 4 του Ν. 1729/87 και στον αντίστοιχο Πίνακα: 


ΟΝΟΜΑΣΙΑ ΔΡΑΣΤΙΚΟ ΣΥΣΤΑΤΙΚΟ ΠΙΝΑΚΑΣ 

ΦΑΡΜΑΚΟΥ ΠΟΥ ΥΠΑΓΕΤΑΙ 

ΣΤΟ Ν. 1729/87 


ΑίΡΠΑΖΟίΑΜ/ΟΕΠΑΗΟ ΑΛΠΡΑΖΟΛΑΜΗ Δ 

001)15 ΚΩΔΕΪΝΗ ΓΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 1998 

Ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 



ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 13876/Ε3/2927 (4) 

Τροποποίηση απόφασης καθορισμού ημερησίων επαρχια¬ 
κών εφημερίδων που έχουν τη δυνατότητα καταχώρη- 

σης κρατικών δημοσιεύσεων και προσκλήσεων Γενικών 

Συνελεύσεων Α.Ε. και Ισολογισμών Α.Ε. και Ε.Π.Ε. 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΠΙΚΟΙΝΩΝΙΑΣ 

Έχοντας υπόψη: 

1. Τις διατάξεις του Π.Δ. 181/94 «Συγκρότηση της Γενι¬ 
κής Γραμματείας Τύπου και Πληροφοριών σε Υπουργείο 
Τύπου και Μέσων Μαζικής Ενημέρωσης και καθορισμός 
των αρμοδιοτήτων του». 

2. Τις διατάξεις του Π.Δ. 258/93 «Οργανισμός της Γ ενι¬ 
κής Γραμματείας Τύπου και Πληροφοριών του Υπουρ¬ 
γείου Προεδρίας της Κυβέρνησης», όπως τροποποιήθηκε 
με το Π.Δ. 171/74. 

3. Τις διατάξεις του Π.Δ. 137/96 «Σύσταση Γενικής 
Γραμματείας Ενημέρωσης στο Υπουργείο Τύπου και Μέ¬ 
σων Μαζικής Ενημέρωσης και καθορισμός των αρμοδιο¬ 
τήτων της», όπως τροποποιήθηκε με το Π.Δ.82/ 
8.4.1998. 

4. Τις διατάξεις των άρθρων 1 και 2 του Ν.Δ. 1263/72 
όπως ισχύει «Περί ημερήσιου Επαρχιακού Τύπου». 

5. Τις διατάξεις του άρθρου 23 του Ν. 2469/97 «Περιο¬ 
ρισμός και βελτίωση της αποτελεσματικότητας των κρατι¬ 
κών δαπανών και άλλες διατάξεις». 

6. Τις διατάξεις των άρθρων 11 και 13 του Ν. 2339/95 
«Τροποποίηση και συμπλήρωση του Ν. 2190/20 «Περί 
Ανωνύμων Εταιρειών». 

7. Τις διατάξεις του άρθρου 10 του Π.Δ. 419/86 «Προ¬ 
σαρμογή του Ν. 3190/1955 «Περί Εταιρειών Περιορισμέ¬ 
νης Ευθύνης...». 

8. Τις διατάξεις του άρθρου 13 παρ. 4 και 5 του Ν. 
2328/95 «Νομικό καθεστώς της ιδιωτικής τηλεόρασης και 
της τοπικής ραδιοφωνίας, ρύθμιση θεμάτων της ραδιοτη¬ 
λεοπτικής αγοράς και άλλες διατάξεις». 

9. Το Π.Δ. 213/8.8.1997 (ΦΕΚ 166/Α/25.8.97) «Για τη 
διαφάνεια ως προς τις υποχρεωτικές από το Νόμο δημο¬ 
σιεύσεις του Δημοσίου και των Δημοσίων Νομικών Προ¬ 
σώπων, που γίνονται σε ημερήσιες και μη ημερήσιες 
επαρχιακές εφημερίδες και τη σύσταση κοινών λογαρια¬ 
σμών». 

10. Τα αριθμ. 219/14.2.1997 και 1147/97 έγγραφα 
της Ένωσης Ιδιοκτητών Ημερησίων Επαρχιακών Εφημερί¬ 
δων», με τις συνημμένες σ' αυτά καταστάσεις. 

11. Την αριθμ. 9591 /Ε/6.5.1998 (ΦΕΚ 476/Β/19.5.9Γ 
και 573/Β/5.6.98) υπουργική απόφαση καθορισμού ,ί 
ημερησίων επαρχιακών εφημερίδων που έχουν τη δυνα¬ 
τότητα καταχώρησης κρατικών δημοσιεύσεων και προ¬ 
σκλήσεων Γενικών Συνελεύσεων Α.Ε. και Ισολογισμών 
Α.Ε. και Ε.Π.Ε. 

12. Τα αριθμ. 539/Ε/25.5.98 και 601 /Ε/15.6.98 πορί¬ 
σματα της ομάδας εργασίας που συγκροτήθηκε με τις 
αριθμ. 10754/Ε/2383/20.5.98 και 12003/Ε/ 2631/ 
5.6.98 αποφάσεις αντίστοιχα για να διενεργήσει έλεγχο 
στις ημερήσιες εφημερίδες του Νομού Αργολίδας. 

13. Τα αριθμ. 850/29.6.98 και 851 /29.Θ.98 εισηγητικά 
σημειώματα της Δ/νσης Εποπτείας ΜΜΕ. 

14. Τα πρόσθετα στοιχεία που προσκομίσθηκαν μετά 
την έκδοση της αριθμ. 9591/Ε/6.5.1998 υπουργικής 
απόφασης. 


15. Το γεγονός ότι με την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, απο¬ 
φασίζουμε: 

Α. Καθορίζουμε συμπληρωματικά: 

1. Τις παρακάτω εφημερίδες κατά Νομό, ως ημερήσιες 
που έχουν συμπληρώσει τρία (3) χρόνια ανελλιπούς κυ¬ 
κλοφορίας και δικαιούνται να καταχωρούν κρατικές δημο¬ 
σιεύσεις και προσκλήσεις Γενικών Συνελεύσεων Α.Ε. και 
Ισολογισμών Α.Ε. και Ε.Π.Ε.: 


ΝΟΜΟΣ ΑΡΚΑΔΙΑΣ ΕΔΡΑ 

ΚΑΘΗΜΕΡΙΝΑ ΝΕΑ Τρίπολη 

ΝΟΜΟΣ ΑΡΤΑΣ 

ΠΡΩΙΝΗ Άρτα 

ΝΟΜΟΣ ΕΥΒΟΙΑΣ 

ΚΑΘΗΜΕΡΙΝΗ ΕΥΒΟΙΑ Χαλκίδα 

ΝΟΜΟΣ ΗΛΕΙΑΣ 

ΠΡΩΙΝΗ Πύργος 

ΝΟΜΟΣ ΙΩΑΝΝΙΝΩΝ 

ΕΛΕΥΘΕΡΙΑ Ιωάννινα 

ΝΟΜΟΣ ΛΕΣΒΟΥ 

ΛΕΣΒΙΑΚΟΣ ΚΗΡΥΚΑΣ Μυτιλήνη 

ΝΟΜΟΣ ΞΑΝΘΗΣ 

ΑΔΕΣΜΕΥΤΗ Ξάνθη 

ΑΓΩΝΑΣ Ξάνθη 

ΝΟΜΟΣ ΡΟΔΟΠΗΣ 

ΠΑΤΡΙΔΑ Κομοτηνή 

ΝΟΜΟΣ ΣΕΡΡΩΝ 

ΑΚΡΙΤΙΚΗ ΦΩΝΗ Σέρρες 

ΝΟΜΟΣ ΦΘΙΩΤΙΔΑΣ 
ΚΑΘΗΜΕΡΙΝΗ ΦΘΙΩΤΙΔΑ Λαμία 

ΝΟΜΟΣ ΧΙΟΥ 

ΑΛΗΘΕΙΑ Χίος 

ΔΗΜΟΚΡΑΤΙΚΗ Χίος 


2.Τις παρακάτω εφημερίδες, κατά Νομό, ως ημερήσιες 
που έχουν συμπληρώσει ένα (1) έτος ανελλιπούς κυκλο¬ 
φορίας και δικαιούνται να καταχωρούν μόνο κρατικές δη¬ 
μοσιεύσεις: 

ΝΟΜΟΣ ΖΑΚΥΝΘΟΥ ΕΔΡΑ 

ΕΛΕΥΘΕΡΙΑ Ζάκυνθος 

ΝΟΜΟΣ ΧΑΝΙΩΝ 

ΓΝΩΜΗ Χανιά 

Β. Διαγράφουμε τις παρακάτω εφημερίδες κατά Νομό 
ως μη έχουσες τις νόμιμες προϋποθέσεις για να καταχω¬ 
ρούν κρατικές δημοσιεύσεις και προσκλήσεις Γ ενικών Συ¬ 
νελεύσεων Α.Ε. και Ισολογισμούς Α.Ε. και Ε.Π.Ε., ως ακο¬ 
λούθως: 

ΝΟΜΟΣ ΑΤΤΙΚΗΣ 
ΔΗΜΟΤΗΣ 
ΝΕΟΙ ΔΡΟΜΟΙ 
ΝΟΜΟΣ ΑΡΓΟΛΙΔΑΣ 
ΔΗΜΟΣΙΟΓΡΑΦΟΣ 

Η απόφαση αυτή να 
Κυβερνήσεως. 

Αθήνα, 30 Ιουνίου 1998 

Ο ΥΠΟΥΡΓΟΣ 

ΔΗΜΗΤΡΗΣ ΡΕΠΠΑΣ 


ΕΔΡΑ 

Πειραιάς 

Πειραιάς 

Άργος 

δημοσιευθεί στην Εφημερίδα της 

Αριθ. 6935 (5) 

Επικύρωση του Οργανισμού Εσωτερικής Υπηρεσίας της 
Κοινότητας ΓΙεντεορίων Ν. Φωκίδας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις των άρθρων α) 12 του Ν. 1188/81, 
όπως τροποποιήθηκε με το 26 άρθρ. του Ν. 1832/89 και 
β) 177 του Π.Δ. 410/95 (Δ.Κ.Κ.). 

2. Την 32 από 6.7.98 σύμφωνη γνωμοδότηση του Υπη¬ 
ρεσιακού Πειθαρχικού Συμβουλίου υπαλλήλων Ο.Τ.Α. Ν. 
Φωκίδας του άρθρου 5 του Ν. 1188/81 όπως τροποποιή¬ 
θηκε μεταγενέστερα με τις διατάξεις του άρθρου 37 του 
Ν. 2190/94. 

3. Την 32/18.5.98 απόφαση του Κοινοτικού Συμβου¬ 
λίου Πεντεορίων για την ψήφιση του Οργανισμού Εσωτε¬ 
ρικής Υπηρεσίας αυτής. 

4. Όλα τα στοιχεία του φακέλου, αποφασίζουμε: 

Επικυρώνουμε την 32 από 18.5.98 απόφαση του Κοινο¬ 
τικού Συμβουλίου Πεντεορίων για την ψήφιση του Οργανι¬ 
σμού Εσωτερικής Υπηρεσίας, της Κοινότητας που έχει ως 
εξής: 

Ο.Ε.Υ. 

1. Διάρθρωση 

Η Υπηρεσία της κοινότητας διαρθρούται ως εξής: 

Γ ραμματεία 

Αυτή περιλαμβάνει τις κατωτέρω θέσεις: 

1. Κατηγορία ΔΕ 

α. Κλάδος ΔΕΙ Διοικητικού 

Μία (1) θέση με βαθμούς Δ-Γ-Β-Α. 

Ως προς τις αρμοδιότητες της Γραμματείας του Προϊ¬ 
σταμένου, του Γραμματέα και προσόντα διορισμού του 
προσωπικού, όπως αυτά αναγράφονται στην αριθμ. 32/98 
απόφαση του Κ.Σ. Πεντεορίων και σύμφωνα με τις διατά¬ 
ξεις το Ν. 1586/86. 

Με την παρούσα απόφαση προκαλείται δαπάνη η οποία 
ανέρχεται στο ποσό των 1.500.000 δρχ. περίπου και βα¬ 
ρύνει τον προϋπολογισμό της κοινότητας Πεντεορίων, η 
δε σχετική πίστωση έχει προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αμφισσα, 7 Ιουλίου 1998 

Με εντολή Γ εν. Γ ραμματέα 
Ο Αναπληρωτής Διευθυντής 
ΙΩΑΝΝΗΣ Κ. ΓΚΟΛΦΗΣ 

-4- 

Αριθ. 6934 (6) 

Επικύρωση του Οργανισμού Εσωτερικής Υπηρεσίας της 
Κοινότητας Αγίων Πάντων Ν. Φωκίδας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις των άρθρων α) 12 του Ν. 1188/81, 
όπως τροποποιήθηκε με το 26 άρθρ. του Ν. 1832/89 και 
β) 177 του Π.Δ. 410/95 (Δ.Κ.Κ.). 

2. Την 31 από 1.7.98 σύμφωνη γνωμοδότηση του Υπη¬ 
ρεσιακού Πειθαρχικού Συμβουλίου υπαλλήλων Ο.Τ.Α. Ν. 
Φωκίδας του άρθρου 5 του Ν. 1188/81 όπως τροποποιή¬ 
θηκε μεταγενέστερα με τις διατάξεις του άρθρου 37 του 
Ν. 2190/94. 


3. Την 15/10.5.98 απόφαση του Κοινοτικού Συμβου¬ 
λίου Αγίων Πάντων για την ψήφιση του Οργανισμού Εσω¬ 
τερικής Υπηρεσίας αυτής. 

4. Όλα τα στοιχεία του φακέλου, αποφασίζουμε: 
Επικυρώνουμε την 15 από 10.5.98 απόφαση του Κοινο¬ 
τικού Συμβουλίου Αγίων Πάντων για την ψήφιση του Ορ¬ 
γανισμού Εσωτερικής Υπηρεσίας, της Κοινότητας που 
έχει ως εξής: 

Ο.Ε.Υ. 

1. Διάρθρωση 

Η Υπηρεσία της κοινότητας διαρθρούται ως εξής: 

Γ ραμματεία 

Αυτή περιλαμβάνει τις κατωτέρω θέσεις: 

1. Κατηγορία ΔΕ 

α. Κλάδος ΔΕΙ Διοικητικού 

Μία (1) θέση με βαθμούς Δ-Γ-Β-Α. 

Ως προς τις αρμοδιότητες της Γραμματείας του Προϊ¬ 
σταμένου, του Γραμματέα και προσόντα διορισμού του 
προσωπικού, όπως αυτά αναγράφονται στην αριθμ. 15/98 
απόφαση του Κ.Σ. Αγ. Πάντων και σύμφωνα με τις διατά¬ 
ξεις το Ν. 1586/86. 

Με την παρούσα απόφαση προκαλείται δαπάνη η οποία 
ανέρχεται στο ποσό των 2.195.000 δρχ. περίπου και βα¬ 
ρύνει τον προϋπολογισμό της κοινότητας Αγ. Πάντων, η δε 
σχετική πίστωση έχει προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αμφισσα, 7 Ιουλίου 1998 

Με εντολή Γ εν. Γ ραμματέα 

Ο Αναπληρωτής Διευθυντής 

ΙΩΑΝΝΗΣ Κ. ΓΚΟΛΦΗΣ 

-*- 

Αριθ. 2535 (7) 

Χορήγηση άδειας άσκησης επαγγέλματος Κοινωνικού 
Λειτουργού στην Ραβάνη Βασιλική του Δημητρίου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 2535/25.6.98 απόφαση του Νομάρχη 
Αθηνών, έχει χορηγηθεί στη Ραβάνη Βασιλική άδεια άσκη¬ 
σης επαγγέλματος Κοινωνικού Λειτουργού. 

Καλλιθέα, 25 Ιουνίου 1998 

Ο Νομάρχης 
Δ. ΕΥΣΤΑΘΙΑΔΗΣ 

-■>- 

Απόφαση 124/98 (8) 

Αίτηση λήψης ασφαλιστικών μέτρων των εταιρειών 
«ΥΒΟΝΝΗ δΤΟΒΕδ ΕΜΠΟΡΙΑ ΚΑΛΛΥΝΤΙΚΩΝ Α.Ε.» 
και «ΥΒΟΝΝΗ ΠΑΝΑΓΙΩΤΟΠΟΥΛΟΥ ΚΑΙ ΣΙΑ Ο.Ε.», 
κατά των εταιρειών «X. Α. ΠΑΠΑΕΛΛΗΝΑΣ Α.Β.Ε.Ε.», 
«δΑΝΟΡΙ ΒΕΑΙΠΈΑ.Ε.Β.Ε.» και «X. ΟΛΙΒΙΕΡΗΣ Α.Ε.». 

Η ΕΠΙΤΡΟΠΗ ΑΝΤΑΓΩΝΙΣΜΟΥ 

ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (Γ.Γ. Εμπορίου) την 18η Μαΐου 1998, ημέρα Δευτέρα 
και ώρα 13.00 με την εξής σύνθεση: 

Πρόεδρος: Σταύρος Αργυρόπουλος 
Μέλη: Βλάσιος Ασημακόπουλος. 

Νικόλαος Παραθύρας, 

Αντώνιος Μέγγουλης, κωλυόμενου του τακτικού 
μέλους Κων/νου Ηλιόπουλου, 

Παναγιώτης Μαντζουράνης, κωλυόμενου του τα¬ 
κτικού μέλους Χαρ. Χάρακα, 

Λεωνίδας Νικολούζος, 

Μελίνα Μουζουράκη, 

Δημήτριος Τζουγανάτος και 
Ιωάννης Κατσουλάκος 

Γραμματέας: Ελένη Βασιλειάδου, κωλυομένης της τακτι¬ 
κής Αλεξάνδρας - Μαρίας Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, δεν προσήλθαν, λόγω κωλύματος. 

θέμα της αυνεδριάσεως ήταν, η αίτηση λήψης ασφαλι¬ 
στικών μέτρων των εταιρειών «ΥΒΟΝΝΗ 3ΤΟΒΕ5 ΕΜΠΟ¬ 
ΡΙΑ ΚΑΛΛΥΝΤΙΚΩΝ Α.Ε.» και «ΥΒΟΝΝΗ ΠΑΝΑΓΙΩΤΟ- 
ΠΟΥΛΟΥ ΚΑΙ ΣΙΑΟ.Ε.», κατά των εταιρειών «X. Α. ΠΑΠΑ- 
ΕΛΛΗΝΑΣ Α.Β.Ε.Ε.», «5ΑΝΟΡΙ ΒΕΑυΤΕ Α.Ε.Β.Ε.» και «X. 
ΟΛΙΒΙΕΡΗΣ Α.Ε.». Η ακροαματική διαδικασία είχε αρχικά 
ορισθεί για την 7.5.1998, οπότε και αναβλήθηκε ύστερα 
από αίτημα του Νικολάου Δοντά πληρεξούσιου δικηγόρου 
των καταγγελομένων εταιρειών για προσωπικούς λό¬ 
γους. 

Στη συνεδρίαση παρέστησαν: α) για τις καταγγέλλου- 
σες εταιρείες, ο Αθανάσιος Παναγιωτόπουλος, Αντιπρόε¬ 
δρος Δ.Σ. μετά των πληρεξουσίων δικηγόρων Κων/νου 
Πήττα και Δημητρίου Κουτσούκη και β) οι καταγγελλόμε¬ 
νες εταιρείες δια του πληρεξούσιου δικηγόρου Νικολάου 
Δοντά. Επίσης εξετάσθηκαν ως μάρτυρες οι Κάτσιας Ιω¬ 
σήφ, Γενικός Διευθυντής της εταιρείας «ΥΒΟΝΝΗ 5ΤΟ- 
ΗΕ5 ΕΜΠΟΡΙΑ ΚΑΛΛΥΝΤΙΚΩΝ Α.Ε.» και Χρήστος Χρή¬ 
στου Δ/ντης Πωλήσεων της εταιρείας «X. Α. ΠΑΠΑΕΛΛΗ- 
ΝΑΣ Α.Β.Ε.Ε.». 

Στην αρχή της συζητήσεως το λόγο έλαβε η Γενική ειση- 
γήτρια της Γραμματείας, η οποία ανέπτυξε τη γραπτή ει¬ 
σήγηση της Υπηρεσίας και πρότεινε την απόρριψη της 
υπό κρίση αίτησης ασφαλιστικών μέτρων. 

Κατόπιν, πρώτοι το λόγο έλαβαν οι πληρεξούσιοι δικη¬ 
γόροι των αιτουσών εταιρειών οι οποίοι ανέπτυξαν τις θέ¬ 
σεις τους, απάντησαν σε ερωτήσεις που τους υπέβαλαν ο 
Πρόεδρος και τα Μέλη της Επιτροπής και ζήτησαν την 
αποδοχή της υπό κρίση αίτησης, στη συνέχεια το λόγο 
έλαβε ο πληρεξούσιος δικηγόρος των καταγγελλόμενων 
εταιρειών ο οποίος ανέπτυξε τις απόψεις του, απάντησε 
σε ερωτήσεις που του υπέβαλαν ο Πρόεδρος και τα Μέλη 
της Επιτροπής και ζήτησε την απόρριψη της εν λόγω αιτή- 
σεως. 

Η Επιτροπή Ανταγωνισμού συνήλθε σε Διάσκεψη, την 
26 Μαΐου 1998 ημέρα Τρίτη και ώρα 10.30 π.μ., κατά την 
οποία, αφού έλαβε υπόψη της τα στοιχεία του φακέλου, 
την εισήγηση της Γ ραμματείας, τις απόψεις που διετύπω- 
σαν, εγγράφως και προφορικώς, τα μέρη κατά τη συζή¬ 
τηση της υποθέσεως καθώς και τα υπομνήματα που υπε- 
βλήθησαν, σκέφθηκε ως εξής: 

Οι αιτούσες εταιρείες «ΥΒΟΝΝΗ 5ΤΟΗΕ5 ΕΜΠΟΡΙΑ 
ΚΑΛΛΥΝΤΙΚΩΝ Α.Ε.» και «ΥΒΟΝΝΗ ΠΑΝΑΓΙΩΤΟΠΟΥ- 
ΛΟΥ ΚΑΙ ΣΙΑ Ο.Ε.» εμπορεύονται λιανικώς καλλυντικά και 
αρώματα μέσω δώδεκα συνολικά σημείων πώλησης. Με¬ 
ταξύ των προϊόντων που διαθέτουν είναι και αυτά που 
προμηθεύονται από τις καθών εταιρείες «X. Α. ΠΑΠΑΕΛ- 
ΛΗΝΑΣ Α.Β.Ε.Ε.», «5ΑΝΟΡΙ ΒΕΑΙΙΤΕ Α.Ε.Β.Ε.» και «X. 
ΟΛΙΒΙΕΡΗΣ Α.Ε.», που ανήκουν στον όμιλο επιχειρήσεων 
Χ.Α. ΠΑΠΑΕΛΛΗΝΑ. 


Μεταξύ των αιτουσών και των καθών υφίσταται μακρο¬ 
χρόνια εμπορική συνεργασία. Συγκεκριμένα οι αιτούσες 
ανήκουν στο δίκτυο επιλεγμένων διανομέων των προϊό¬ 
ντων που εισάγουν και εμπορεύονται οι καθών. 

Οι οικονομικοί όροι συνεργασίας των μερών καθορίζο¬ 
νται με συμφωνία τους στην αρχή κάθε έτους. Από το 
1995 είχε συμφωνηθεί μεταξύ των άλλων πίστωση 115 
ημερών από το τέλος του μηνός έκδοσης του τιμολογίου, 
ενώ από τοί 996 παροχή επί των αγορών των αιτουσών 
18% πλέον ποσοστού 5% επί των συνολικών αγορών, πα- 
ρεχομένου με την προϋπόθεση διαφημιστικών προβολών 
στα καταστήματα των αιτουσών. Η παροχή επί των αγορών 
των αιτουσών μειώθηκε ήδη κατά το έτος 1996 σε 13% 
πλέον 5%, παρεχομένου με την προϋπόθεση διαφημιστι¬ 
κών προβολών. 

Οι όροι αυτοί ίσχυσαν μέχρι τέλους του έτους 1997. Την 
8.1.1998 οι καθών με επιστολή τους γνωστοποίησαν στις 
αιτούσες τους όρους της πιστωτικής πολιτικής του του 
έτους 1998 για τις εμπορικές συναλλαγές με τις αλυσίδες 
εξουσιοδοτημένων καταστημάτων λιανικής πώλησης. 
Σύμφωνα με αυτή τα τιμολόγια θα έπρεπε να εξοφλούνται 
75 ημέρες από το τέλος του μηνός, εντός του οποίου εξε- 
δόθη το τιμολόγιο ή εναλλακτικά εντός 90 ημερών από την 
έκδοση του τιμολογίου. Επιπλέον, τροποποιήθηκε η πολι¬ 
τική παροχών για το ίδιο έτος. Το ύψος παροχών για μεγά¬ 
λους πελάτες, στους οποίους συγκαταλέγονται και οι αι¬ 
τούσες, ανερχόταν σε 16% επί του ποσού των αγορών 
τους. 

Οι αιτούσες δεν συμφώνησαν στους νέους οικονομι¬ 
κούς όρους για το έτος 1998, με αποτέλεσμα οι καθών να 
διακόψουν την περαιτέρω προμήθεια τους, μολονότι οι αι¬ 
τούσες με την από 24.2.1998 εξώδικη δήλωση - πρό¬ 
σκλησή τους δήλωσαν διατεθειμένες να εξοφλήσουν τις 
παραγγελίες τοις μετρητοίς. 

Με την υπό κρίση αίτησή τους οι αιτούσες επικαλούμε¬ 
νες παραβάσεις των άρθρων 1,2 και 2α του Ν. 703/77 και 
επείγουσα περίπτωση προς αποτροπή άμεσα επικείμενου 
κινδύνου ανεπανόρθωτης βλάβης τους ζητούν την προσω¬ 
ρινή ρύθμιση της κατάστασης και συγκεκριμένα να υπο¬ 
χρεωθούν οι καθών να εκτελέσουν τις παραγγελίες τους 
με τους οικονομικούς όρους που ίσχυαν μεταξύ τους κατά 
το έτος 1997. 

Συγκεκριμένα, οι αιτούσες ισχυρίζονται ότι η συμπερι¬ 
φορά των καθών συνιστά παράβαση του άρθρου 1 του Ν. 
703/77 αφενός διότι η εκ μέρους των καθών εφαρμογή 
των νέων οικονομικών όρων συνεργασίας για το 1998 και 
η μετέπειτα διακοπή της συνεργασίας τους με τις αιτού¬ 
σες λόγω μη αποδοχής των εν λόγω όρων από τις τελευ¬ 
ταίες οφείλεται σε συμφωνία ή σύμπραξη ή εναρμονι¬ 
σμένη πρακτική των καθών, η οποία έχει ως αντικείμενο ή 
ως αποτέλεσμα τον περιορισμό του ανταγωνισμού. Αφε¬ 
τέρου, σύμφωνα πάντοτε με τους ισχυρισμούς των απου¬ 
σών, η άρνηση των καθών να συνεχίσουν την προμήθεια 
των απουσών με τους οικονομικούς όρους που ίσχυαν 
κατά το έτος 1997 δεν αποτελεί μονομερή συμπεριφορά 
των καθών αλλ’ αποτέλεσμα απαγορευμένης σύμπραξης 
κατά την έννοια του άρθρου 1 Ν. 703/77 εντασσόμενη 
στις συμβατικές σχέσεις των καθών με τους επιλεγμένους 
διανομείς του δικτύου τους. 

Οι ανωτέρω ισχυρισμοί είναι απορριπτέοι, δεδομένου 
ότι οι καθών ανήκουν στον ίδιο επιχειρηματικό όμιλο και 
συνεπώς η εκ μέρους τους εφαρμογή ενιαίων όρων συ- 

ναλλαγής δεν εμπίπτει στο πεδίο εφαρμογής του άρθρου 
1 Ν. 703/77. Εξάλλου, επί συστημάτων διανομής η από¬ 
φαση του προμηθευτή να αρνηθεί την προμήθεια σε κά¬ 
ποιο υποψήφιο μεταπωλητή ή να διακόψει τη συνεργασία 
του με κάποιο από τα μέλη του δικτύου μεταπώλησης 
μπορεί κατά περίπτωση να θεωρηθεί ότι δεν είναι μονομε¬ 
ρής αλλ’ εντασσόμενη στις συμβατικές σχέσεις του προ¬ 
μηθευτή με τους λοιπούς μεταπωλητές του. Ωστόσο, στην 
υπό κρίση υπόθεση δεν πιθανολογήθηκε ότι οι καθών 
επεδίωκαν τη διακοπή της συνεργασίας με τις αιτούσες ή, 
όπως εκτίθεται παρακάτω, καταχρηστική εφαρμογή του 
συστήματος επιλεκτικής διανομής αλλά την εφαρμογή 
ενιαίων οικονομικών όρων σε μεταπωλητές αναλόγου με¬ 
γέθους και κύκλου εργασιών. Αντίθετα, αν οι καθών εξα¬ 
κολουθούσαν να προμηθεύουν τις αιτούσες σε τιμές χα¬ 
μηλότερες από εκείνες που ίσχυαν για μεταπωλητές της 
ίδιας με τις αιτούσες κατηγορίας, τότε αυτή ακριβώς η 
άνιση μεταχείριση θα αποτελούσε ενδεχομένως παρά¬ 
βαση του άρθρου 1 παρ. 1 περ. δ Ν. 703/77. 

Το γεγονός ότι οι αιτούσες ζήτησαν από τις καθών εκτέ¬ 
λεση των παραγγελιών τους με πληρωμή τοις μετρητοίς 
δεν καθιστά την άρνηση πώλησης των καθών αδικαιολό¬ 
γητη, αφού το αίτημα αυτό των αιτουσών δεν είχε την έν¬ 
νοια γενικότερης αποδοχής των όρων που ίσχυαν και για 
τους λοιπούς διανομείς, αλλά μάλλον τον χαρακτήρα μιας 
ευκαιριακής παραγγελίας προς ικανοποίηση άμεσων ανα¬ 
γκών των καταστημάτων τους. Ωστόσο, η αποτελεσματική 
λειτουργία των δικτύων επιλεκτικής διανομής προϋποθέ¬ 
τει γενικότερη συνεργασία μεταξύ προμηθευτή και μετα¬ 
πωλητή που συνίσταται στη συμφωνία ως προς την προ¬ 
βολή των προϊόντων, απασχόληση αισθητικών συμβούλων, 
ειδικών διαφημιστικών προβολών, παραλαβής πλήρων 
σειρών προϊόντων, διατήρηση ενός λειτουργικού αποθέ¬ 
ματος προϊόντων κ.λπ. Στα θέματα αυτά οι αιτούσες αρνή- 
θηκαν να δεσμευτούν συμβατικά. Κατά συνέπεια οι καθών 
δεν ενήργησαν καταχρηστικά, όταν με την από 10.4.1998 
επιστολή τους εξάρτησαν τον εφοδιασμό των απουσών 
από την επέλευση γενικότερης συμφωνίας επί των όρων 
συνεργασίας τους με τις απούσες. 

Εξάλλου ο περί κατάχρησης δεσπόζουσας θέσης των 
καθών (άρθρο 2 Ν. 703/77) ισχυρισμός των απουσών δεν 
ευσταθεί, ήδη λόγω του ότι το μερίδιο συμμετοχής του 
ομίλου των καθών στην αγορά καλλυντικών και αρωμάτων 
επιλεκτικής διανομής περιορίζεται σε 13,7% για το 1997 
και στην αγορά καλλυντικών γενικότερα για το ίδιο έτος σε 
8,03%, μερίδιο που ενόψει και του μεγέθους των λοιπών 
ανταγωνιστικών δεν μπορεί να θεμελιώσει δεσπόζουσα 
θέση τους στις αγορές αυτές. 

Όσον αφορά, τέλος τον ισχυρισμό περί καταχρηστικής 
εκμετάλλευσης εκ μέρους των καθών της σχέσης οικονο¬ 
μικής εξάρτησης των απουσών από αυτές, η οποία εκδη¬ 
λώνεται με την αιφνίδια και αδικαιολόγητη μεταβολή των 
οικονομικών όρων συνεργασίας και την άρνηση πώλησης 
των προϊόντων τους στις απούσες λόγω μη αποδοχής από 
αυτές των νέων οικονομικών όρων συνεργασίας (άρθρο 2α 
Ν. 703/77) πιθανολογήθηκαν τα ακόλουθα: 

Δεδομένου ότι η ανταγωνιστικότητα ενός καταστήμα¬ 
τος καλλυντικών και αρωμάτων εξαρτάται μεταξύ των άλ¬ 
λων από το εύρος της ποικιλίας των προϊόντων που διαθέ¬ 
τει και ενόψει του υψηλού γοήτρου και της φήμης που 
απολαύουν στο καταναλωτικό κοινό τα προϊόντα που εισά¬ 
γουν και εμπορεύονται οι καθών, θα μπορούσε να γίνει δε¬ 


κτό ότι οι απούσες τελούν σε σχέση οικονομικής εξάρτη¬ 
σης από τις καθών με την έννοια του άρθρου 2α Ν. 703/ 
77, αν οι απούσες αποδείκνυαν ότι παρά το γεγονός ότι 
διατηρούν κατά το άρθρο 5 της σύμβασης, την οποία αρ- 
νήθηκαν να υπογράψουν, τη δυνατότητα προμήθειας των 
προϊόντων με παράλληλες εισαγωγές, οι όροι της προμή¬ 
θειας με τέτοιες εισαγωγές δεν αποτελούν γι’ αυτούς ισο¬ 
δύναμη πηγή προμήθειας. Πράγματι, σε μία αλυσίδα κατα¬ 
στημάτων υψηλής στάθμης, όπως τα καταστήματα των αι- 
τουσών, ο καταναλωτής εύλογα αναμένει να προσφέρο- 
νται όλα τα επώνυμα προϊόντα καλλυντικών και αρωμάτων 
που διατίθεντααι από ομοειδή καταστήματα η δε έλλειψη 
των προϊόντων αυτών από την ποικιλία που προσφέρουν 
τα καταστήματα των απουσών έχει ως αποτέλεσμα ένα 
σημαντικό ανταγωνιστικό μειονέκτημα. Σε κάθε περί¬ 
πτωση, πάντως, δεν πιθανολογήθηκε καταχρηστική συ¬ 
μπεριφορά των καθών έναντι των απουσών. Το γεγονός 
ότι οι οικονομικοί όροι της συνεργασίας των καθών με τις 
απούσες αναπροσαρμόζονταν από καιρού εις καιρόν και 
συνεπώς η αναπροσαρμογή των όρων για το έτος 1998 
δεν ήταν κάτι αιφνίδιο (ή εντός του έτους 1996 οι παροχές 
των καθών προς τις απούσες μειώθησαν κατά 5%), η πε¬ 
ριορισμένη έκταση της μείωσης των παροχών (κατά 2%), η 
τάση και άλλων ανταγωνιστών των καθών, όπως η ΡΒΗ, να 
προβαίνουν κατά την ίδια χρονική περίοδο σε ανάλογες 
περικοπές των παροχών προς τους μεταπωλητές, η εκ μέ¬ 
ρους των ανταγωνιστών των απουσών αποδοχή των νέων 
οικονομικών όρων ως ευλογών (και μάλιστα ανταγωνιστών 
που πραγματοποιούν μεγαλύτερο κύκλο πωλήσεων των 
προϊόντων των καθών από ότι οι απούσες), καθώς και η 
ανάγκη εισαγωγής ομοιόμορφων όρων για πελάτες της 
ίδιας κατηγορίας υποδεικνύουν μάλλον μια εύλογη επιχει¬ 
ρηματική συμπεριφορά των καθών παρά μια καταχρηστική 
συμπεριφορά των καθών έναντι των απουσών. 

Ανεξαρτήτως όμως των ανωτέρω η υπό κρίση αίτηση για 
τη λήψη ασφαλιστικών μέτρων είναι απορριπτέα και για το 
λόγο ότι δεν πιθανολογήθηκε επείγουσα περίπτωση προς 
αποτροπή άμεσα επικείμενου κινδύνου ανεπανόρθωτης 
βλάβης των απουσών. Οι απούσες ισχυρίζονται ότι ο κίν¬ 
δυνος ανεπανόρθωτης βλάβης τους έγκειται στην άρνηση 
των καθών να τις εφοδιάσουν με τα προϊόντα τους, αν δεν 
συμφωνήσουν στους προτεινόμενους οικονομικούς 
όρους και υπογράψουν σχετική συμφωνία που θα ρυθμίζει 
την εν γένει συνεργασία τους και στις οικονομικές απώ¬ 
λειες που συνεπάγεται η έλλειψη των προϊόντων των κα¬ 
θών από τα καταστήματά τους, δεδομένου ότι δεν διαθέ¬ 
τουν εναλλακτική πηγή προμήθειας των εν λόγω προϊό¬ 
ντων. Εντούτοις, μόνη η χρηματική ζημία δύσκολα δικαιο¬ 
λογεί ανεπανόρθωτη βλάβη τόσο μάλλον που οι αναπρο¬ 
σαρμογές των οικονομικών όρων που πρότειναν οι καθών 
για το 1998 σε σύγκριση προς τους αντίστοιχους του 1997 
δεν ήταν ιδιαίτερα σημαντικής έκτασης και λήψη ασφαλι¬ 
στικών μέτρων κατά το άρθρο 9 παρ. 4 Ν. 703/77 δικαιο¬ 
λογείται μόνο σε εξαιρετικές περιπτώσεις (υπό προϋπο¬ 
θέσεις αυστηρότερες από εκείνες του ΚΠολΔ). Εξάλλου 
το γεγονός ότι οι αιτούσες προκρίνουν τη μη υπογραφή 
σύμβασης επιλεκτικής διανομής με τις καθών, υφιστάμε¬ 
νες μεγαλύτερη βλάβη σε σχέση με εκείνη που θα υφίστα- 
ντο, αν είχαν συνεχίσει να προμηθεύονται τα προϊόντα των 
καθών αποδεχόμενοι τους δυσμενέστερους γϊ αυτές οι¬ 
κονομικούς όρους του έτους 1998, δημιουργεί επιπλέον 
αμφιβολίες, περί του κατά πόσον η εξακολούθηση της συ- 

νεργασΐας τους με τις καθών υπό τους δυσμενέστερους 
αυτούς οικονομικούς όρους στοιχειοθετεί πράγματι 
άμεσο κίνδυνο ανεπανόρθωτης βλάβης τους. 

Επειδή, συνεπώς, π Επιτροπή πιθανολογεί κατά τα ανω¬ 
τέρω εκτεθέντα ότι δεν συντρέχουν οι προϋποθέσεις 
εφαρμογής του άρθρου 9 παρ. 4 Ν. 703/77. 

Για τους λόγους αυτούς: 

Απορρίπτει ομόφωνα την από 23.2.1998 αίτηση των 
εταιρειών «ΥΒΟΝΝΗ 5ΤΟΒΕ5 ΕΜΠΟΡΙΑ ΚΑΛΛΥΝΤΙΚΩΝ 
Α.Ε.» και «ΥΒΟΝΝΗ ΠΑΝΑΓΙΩΤΟΠΟΥΛΟΥ ΚΑΙ ΣΙΑ Ο.Ε.» 
για λήψη ασφαλιστικών μέτρων. 

Η απόφαση αυτή εκδόθηκε την 29η Μαΐου 1998. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος Η Γραμματέας 

ΣΤΑΥΡ. ΑΡΓΥΡΟΠΟΥΛΟΣ ΕΛ. ΒΑΣΙΛΕΙΑΔΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στη ΔΥΙα/οικ. 8374/4.5.1998 απόφαση του Υπουργού 
Υγείας και Πρόνοιας, που δημοσιεύθηκε στο ΦΕΚ 459/ 
4.5.1998/τ.Β', και αφορά συγκρότηση Συμβουλίου Κρί¬ 
σης και Επιλογής Ιατρικού και Οδοντιατρικού Προσωπικού 
Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) του 5ου συ¬ 
γκροτήματος Νοσοκομείων της Περιφέρειας Αττικής, γί¬ 
νεται η παρακάτω διόρθωση. 

Διορθώνεται στην ειδικότητα της Ανοσολογίας και στην 
παράγραφο 4 στη δεύτερη σειρά, προστίθεται η φράση 
«και Επιμελητών» μεταξύ των φράσεων «για την κρίση Δ/ 
ντών» και «Προτεινόμενη από το Κ.Ε.Σ.Υ.». 

(Από το Υπ. Υγείας και Πρόνοιας) 


( 10 ) 

Στη ΔΥ1 α/23372/15.12.1997 απόφαση του Υπουργού 
Υγείας και Πρόνοιας, που δημοσιεύθηκε στο ΦΕΚ 1148/ 
24.12.1997/τ.Β', και αφορά συγκρότηση Συμβουλίου 
Κρίσης και Επιλογής Ιατρικού και Οδοντιατρικού Προσω¬ 
πικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) του 5ου 
συγκροτήματος Νοσοκομείων της Περιφέρειας Αττικής, 
γίνονται οι παρακάτω διορθώσεις. 

1. Διορθώνεται στην ειδικότητα της Ακτινοδιαγνωστικής 
το όνομα του Πατσούρα Ευθύμιο, από το εσφαλμένα ανα¬ 
γραφόμενο «Ευφύμιο» στο ορθό «Ευθύμιο». 

2. Διορθώνεται στην ειδικότητα της Ακτινοθεραπευτικής- 
Ογκολογίας το όνομα του Πατσούρα Ευθύμιο, από το εσφαλ¬ 
μένα αναγραφόμενο «Ευφύμιο» στο ορθό «Ευθύμιο». 

3. Διορθώνεται στην ειδικότητα της Αναισθησιολογίας 
το όνομα του Βελεγράκη Δημητρίου, από το εσφαλμένα 
αναγραφόμενο «Εμμανουήλ» στο ορθό «Δημήτριο». 

4. Διορθώνεται στην ειδικότητα της Ιατρικής Βιοπαθο- 
λογίας (Μικροβιολογίας), το Νοσοκομείο που υπηρετεί η 
Μπονιάτση - Βερβενιώτη Λουκία, από το εσφαλμένα ανα¬ 
γραφόμενο «Π.Γ.Ν. Παίδων Αθηνών «Π. & Α. ΚΥΡΙΑΚΟΥ» 
στο ορθό «Ψυχιατρικό Νοσοκομείο Αττικής». 

5. Διορθώνεται στην ειδικότητα της Μ.Ε.Θ. το επώνυμο 
της Σιανίδου Λήδας, από το εσφαλμένα αναγραφόμενο 
«Συρίβλη» στο ορθό «Σιανίδου». 

6. Διορθώνεται στην ειδικότητα της Πλαστικής Χειρουρ¬ 
γικής, το όνομα και το Νοσοκομείο που υπηρετεί η Αργυ- 
ροπούλου Σταυρούλα, από το εσφαλμένα αναγραφόμενο 
«Αργυροπούλου Σοφία, Δ/ντρια στο Π.Γ.Ν. Παίδων Αθη¬ 
νών «Π. & Α. ΚΥΡΙΑΚΟΥ» στο ορθό «Αργυροπούλου Σταυ¬ 
ρούλα, Δ/ντρια στο Π.Γ.Ν. Παίδων Αθηνών «Η ΑΓΙΑ ΣΟ¬ 
ΦΙΑ». 

7. Διορθώνεται στην ειδικότητα της Ωτορινολαρυγγολο- 
γίας το επίθετο του Βαθυλάκη Ιωάννη, από το εσφαλμένα 
αναγραφόμενο «Βυθινιώτη» στο ορθό «Βαθυλάκη». 

(Από το Υπ. Υγείας και Πρόνοιας) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Ρ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ Ε.Κ. 
Πώληση Φ.Ε Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 184 1ος όρ. - Τ.Κ. 546 55 (031) 423 956 


ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 3 σελίδες και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 »» 

3.500 » 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 >> 

3.500 ·> 

Αναπτυξιακών Πράξεων (Τ.Α.Π.Σ.) 

30.000 .» 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 .· 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 >■ 

Ανωτάτου Ειδικού Δικαστηρίου (Α.Ε.Δ.) 

3.000 ·> 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 


' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

1 Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























